**נספח 1**

אז אולי השתנו הביצות

והיתושים לא של פעם

אבל יש מה לעשות

ולאידיאלים נשאר טעם

עוד יש יישובים להקים

ונגב עוד יש להפריח

בפתח עומדים העולים

וצריך להביא גם משיח...

עוד יש על מה להילחם

ולצערנו גם עם מי

וצריכים, בעזרת ה`

עוד המון יהודים להביא

וצריך לאחד, וצריך לקדם

צריך להסכים, אבל גם לסרב

צריך לעזור, אך לדעת למחות

ויש עוד המון לכלוכים לנקות...

לא זקוקים ל"גנזים ורוזים"

וגם ג`קסון לא נחוץ

יש מספיק, כולם מקומיים

ולא צריך תוצרת חוץ

ולכן משורר יקר,

כדאי שתפסיק לקטר

לא נולדת מאוחר

אבל אתה עלול לאחר!

תתעורר, כי יש עבודה

ו"שמח" – ימשיך להיות

לקום בבוקר, תמצא סיבה

אם תישן עם עיניים פקוחות!

אלישיב רייכנר

"אומרים שהיה פה שמח"

אמר לא מזמן המשורר

"שמח, לפני שנולדתי"

כך בדיוק הוא קיטר

ואחר כך, תיאר חלוצים

עם מכנסיים בתוך הביצה

ונזכר – היו אידיאלים

והייתה התיישבות אמיצה

ובסוף הוא זרק שאלה

"יכול להיות שזה נגמר?"

הוא לא חיכה לתשובה

קבע שנולדנו מאוחר

"להם היה למה לקום

היה על מה לחלום

לנו לא נשאר כלום

פשוט משעמם היום!"

אז תרשו לי שנייה להעיז

לענות לבחור המבואס

וזה לא כדי להרגיז

אז הוא בטח לא יכעס...

- זה עוד לא נגמר, ידידי,

ואפילו לא התחיל!

צריך להיות רק ערני

ואת החושים תמיד להפעיל

כי אם תפתח עיניים

תוכל בקלות לראות

חלוצים עם מכנסיים

(ואפילו עם חולצות...)

והם עוד מייבשים ביצות

ומגרשים גם יתושים

יש להם עוד מה לבנות

והם אפילו עוד חולמים...